Gudirvių akmuo

Gudirvių akmuo – išskirtinių matmenų riedulys, stūksantis Šilalės rajone, Gudirvėse (Upynos sen.), 2 km į šiaurę nuo Upynos miestelio, 300 m į vakarus nuo kelio , 4,5 km į pietus nuo magistralės . Lietuvos gamtos paminklas. 2021 m. duomenimis, paminklinis riedulys buvo apleistas, nustelbtas šalia augančių krūmų, nepažymėtas kelio nuorodomis.

Lietuvos TSR Valstybinio gamtos apsaugos komiteto 1987 m. paskelbtas valstybės saugomu.

Paminklinis riedulys atvira palauke nesunkiai pasiekiamas nuo asfaltuoto kelio. Reljefas vietovėje banguotas, riedulys guli nuokalnėje suformuotoje dirbtinėje nedidelėje dauboje, aplink plyti atviri dirbami laukai. Anksčiau didžioji jo dalis buvo po žeme, kol 1970 m. jo neatkasė melioratoriai.Lietuvos geologijos tarnyba.Geotopai (išrašas). Informacija apie geotopą Traktoriumi jo išjudinti taip ir nepavyko. Šiek tiek buvo aptrupintas, pamėginus stumtelėti jį iš vietos. Priemolingas gruntas atkasant buvo išstumdytas į visas šalis, taip suformuojant iš trijų pusių lėkštus šlaitus turinčią iškasą. Anksčiau buvusi požeminė dalis turi smarkokai įdūlėjusį ir suskeldėjusį paviršių. 

 Duomenys 

 Aukštis - 2,47 m
 Ilgis – 5,55 m
 Plotis – 5,25 m
 Perimetras - 17,42 m
 Sudėtis – biotitinis amfibolinis plagiogranitogneisas

 Šaltiniai 

 Nuorodos 

 Saugomų teritorijų valstybės kadastras  

Kategorija:Lietuvos rieduliai
Kategorija:Lietuvos gamtos paminklai
Kategorija:Šilalės rajono paveldas